**Deddf Gwasanaethau Cymdeithasol a Llesiant (Cymru) 2014**

**Offeryn Asesu a Chymhwyster Cenedlaethol**

**Gofynion Cofnodi Cyffredin ar gyfer Cynlluniau Gofal a Chymorth a Chynlluniau Cymorth, o dan Ran 4 o’r Ddeddf**

**Dolenni**

Cod ymarfer ar Ddiwallu Anghenion (Rhan 4):

[http://gov.wales/docs/phhs/publications/160106pt4en.pdf](http://gov.wales/docs/phhs/publications/160106pt4cy.pdf)

Rheoliadau Gofal a Chymorth (Cynllunio Gofal) (Cymru) 2015

<http://www.legislation.gov.uk/wsi/2015/1335/pdfs/wsi_20151335_mi.pdf>

Offeryn Asesu a Chymhwyster Cenedlaethol

<http://www.cgcymru.org.uk/offeryn-asesu-a-chymhwystra-cenedlaethol>

**Noder** - Yn y ddogfen hon, mae’r term “Cynllun Gofal a Chymorth” yn cyfeirio at gynlluniau gofal a chymorth a chynlluniau cymorth, oni nodir yn wahanol.

**Dyletswydd i baratoi cynllun gofal a chymorth**

Gweler paragraffau 60-64 o’r [cod](http://gov.wales/docs/phhs/publications/160106pt4cy.pdf)

Mae’n ofynnol i awdurdod lleol baratoi cynllun gofal a chymorth i bobl y mae eu hanghenion yn bodloni’r meini prawf cymhwyster, neu y mae’n rhaid i’w hanghenion gael eu diwallu am reswm arall (megis eu hamddiffyn rhag cael eu cam-drin), lle mae’r person hwnnw’n annhebygol o gyflawni ei ganlyniadau personol oni bai bod yr awdurdod lleol yn darparu neu’n trefnu gofal a chymorth i ddiwallu angen a nodwyd.

**1 Gwybodaeth o’r asesiad**

Dylai’r set ddata graidd a gwybodaeth arall o’r asesiad gael eu harbed neu eu ffeilio gyda’r Cynllun Gofal a Chymorth, gan gynnwys unrhyw ystyriaethau galluedd meddylion[[1]](#footnote-1) neu Fesurau Diogelwch Amddifadu Rhyddid (DOLS)[[2]](#footnote-2) a manylion y Cydgysylltydd Asesiadau Arweiniol.

**2 Cynnwys y cynllun gofal a chymorth**

Gweler paragraffau 76-95 o’r [cod](http://gov.wales/docs/phhs/publications/160106pt4cy.pdf)

Cynnwys cyffredinol:

(a) anghenion cymwys y person (**o’r asesiad**),

(b) y canlyniadau personol (**o’r asesiad**),

(c) y camau i’w cymryd gan yr awdurdod lleol, a’r camau i’w cymryd gan bobl eraill, i helpu’r person i gyflawni’r canlyniadau personol neu i ddiwallu eu hanghenion cymwys fel arall (**o’r asesiad**),

(d) y trefniadau ar gyfer monitro i ba raddau y mae’r canlyniadau personol wedi cael eu cyflawni (dylai hyn gynnwys **sgôr sylfaenol sut y mae person yn teimlo mewn perthynas â’i ganlyniadau personol yn sgil yr asesiad**), a’r

(e) trefniadau ar gyfer adolygu’r cynllun (gweler adran 4).

Taliadau uniongyrchol

Gweler paragraff 86 o’r [cod](http://gov.wales/docs/phhs/publications/160106pt4cy.pdf)

Lle bwriedir diwallu rhai neu’r cyfan o anghenion y person trwy wneud taliadau uniongyrchol, rhaid i Gynllun Gofal a Chymorth hefyd gynnwys disgrifiad o’r:

(a) anghenion cymwys sydd i’w diwallu gan daliadau uniongyrchol, a

(b) swm ac amlder y taliadau uniongyrchol.

Diogelu

Gweler paragraff 87 o’r [cod](http://gov.wales/docs/phhs/publications/160106pt4cy.pdf)

Lle mae’r awdurdod lleol wedi gwneud ymholiadau yn unol â’i ddyletswydd o dan adran 126(2) o’r Ddeddf (oedolion sy’n wynebu risg) neu adran 47 o Ddeddf Plant 1989 (plant sy’n wynebu risg), rhaid i gynllun gofal a chymorth yr unigolyn sy’n destun yr ymholiadau gynnwys cofnod o gasgliad yr ymholiadau.

Gwybodaeth ychwanegol

* Cofnodwch y rhesymau a’r dyddiad os yw’r person wedi gwrthod cynllun gofal a chymorth
* Os caiff cynllun gofal a chymorth ei ddatblygu pan fo’r person wedi gwrthod, esboniwch y rhesymau, (gweler paragraffau 53-55 o’r [cod](http://gov.wales/docs/phhs/publications/160106pt4cy.pdf))
* Cadarnhad bod y person yn cytuno i’r hyn sydd wedi’i gofnodi (gallai hyn gynnwys nodyn o wahanol safbwyntiau ymarferydd a’r person, teulu, etc.)
* Cadarnhad bod copi o’r cynllun gofal a chymorth yn cael ei roi i’r person y mae’n cyfeirio ato ac i unrhyw berson a awdurdodir i weithredu ar ran y person hwnnw
* Cydsyniad i wybodaeth a gynhwysir yn y Cynllun Gofal a Chymorth gael ei rhannu rhwng ymarferwyr perthnasol a dyddiad - **Noder** - **rhaid esbonio’r** **rheswm dros y rhannu gwybodaeth hon yn glir** **i’r person** (gweler paragraffau 102-108 o’r [cod](http://gov.wales/docs/phhs/publications/160106pt4cy.pdf))

**3 Cynlluniau eraill**

Gweler paragraffau 97-101 o’r [cod](http://gov.wales/docs/phhs/publications/160106pt4cy.pdf)

Cofnodwch restr o’r cynlluniau eraill sydd gan y person, e.e. Cynllun Gofal a Chymorth o dan Ran 6 o’r Ddeddf , cynllun gofal o dan adran 31A o Ddeddf Plant 1989 (cynllun adran 31A), cynlluniau gofal a thriniaeth ar gyfer materion iechyd meddwl neu gamddefnyddio sylweddau, etc.

Dylai copïau o’r cynlluniau hyn gael eu ffeilio neu eu harbed gyda Chynllun Gofal a Chymorth Rhan 4 a lle bo modd dylai’r rhain gael eu hintegreiddio mewn un cynllun.

Noder - Pan fo angen cynllun Rhan 31A, dylai hwn gael ei lenwi ar wahân gyda thempled y llys a’i ffeilio neu ei arbed gyda’r Cynllun Gofal a Chymorth Rhan 4.

**4 Adolygiadau o’r Cynllun Gofal a Chymorth**

Gweler paragraffau 113-127 o’r [cod](http://gov.wales/docs/phhs/publications/160106pt4cy.pdf)

Rhaid i gynllun gofal a chymorth gynnwys dyddiad y cytunir arno ar gyfer yr adolygiad nesaf a chofnod o’r camau yn dilyn pob adolygiad.

Rhaid i’r awdurdod lleol adolygu’r Cynllun Gofal a Chymorth os ymddengys i’r awdurdod nad yw’r cynllun yn diwallu anghenion cymwys y person. Beth bynnag, rhaid i’r awdurdod adolygu’r Cynllun Gofal a Chymorth o leiaf bob 6 mis i blant a phob 12 mis i oedolion.

Dylai awdurdodau lleol gofnodi’r canlynol:

* Y dyddiad y ar gyfer yr adolygiad nesaf
* dyddiad yr adolygiad
* y rheswm dros yr adolygiad, e.e. wedi’i amserlennu, y person wedi gofyn amdano, etc.
* y camau a gymerwyd:
* cadarnhau’r cynllun;
* diwygio’r cynllun; neu
* gau’r cynllun
* crynodeb o’r adolygiad a’r rheswm dros y cam a ddewiswyd

**5 Cofnodi canlyniadau personol**

Yn y cynllun gofal a chymorth a phob adolygiad, cofnodwch sgôr ar gyfer adroddiad y person o ran cyflawni pob un o’i ganlyniadau personol. Rhaid i’r sgôr gael ei datgan ar raddfa o 0 i 10; 0 yw’r sefyllfa waethaf y mae’r person yn teimlo y gallai fod ynddi a 10 yw’r orau.

Dylai’r awdurdod gofnodi i ba raddau y mae canlyniadau wedi’u cyflawni , gan gymryd sgoriau’r asesiad fel sgoriau sylfaenol.

Gweler templed enghreifftiol isod ar gyfer casglu’r wybodaeth hon:

|  |  |  |  |  |  |
| --- | --- | --- | --- | --- | --- |
| **Canlyniad** | **Canlyniadau Llesiant Cenedlaethol** | **Sgôr** | **Gweithred** | **Gan Bwy** | **Dyddiad** |
|  |  |  |  |  |  |

1. Cod ymarfer Deddf Galluedd Meddyliol 2005:

<http://www.wales.nhs.uk/sites3/Documents/744/Code%20of%20Practice%20W.pdf> [↑](#footnote-ref-1)
2. Cod ymarfer ar gyfer y Trefniadau Diogelu Rhag Colli Rhyddid :

<http://www.wales.nhs.uk/sites3/Documents/744/Code%20of%20Practice%20W1.pdf> [↑](#footnote-ref-2)